Ano Santo compostelán - Wikipedia

# Ano Santo compostelán

### Na Galipedia, a wikipedia en galego.

O Ano Santo compostelán é unha celebración da Igrexa Católica que se celebra en Santiago de Compostela cando do 25 de xullo cae en domingo. Para conseguir a bula xubilar ou xubileu o católico ten que visitar a Catedral de Santiago de Compostela, onde segundo a tradición está o sartego do apóstolo Santiago o maior, rezar algunha oración, cando menos o Credo, o Noso Pai e pedir polas intencións do papa. Tamén debe recibir os sacramentos da penitencia e da comuñón.
O primeiro ano santo compostelán do que se ten noticia é o do ano 1428 convocado polo arcebispo Lope de Mendoza, aínda que a historiografía tradicional afirmaba que se debía a unha bula do papa Calisto II no ano 1122 grazas a unha falsificación feita a fins do século XV da bula de Alexandre III, regis aeterni que o establecía así.

Traído desde "http://gl.wikipedia.org../../../a/n/o/Ano_Santo_compostel%C3%A1n_7701.html"

Categorías: Cristianismo | Galicia

##### Views

- Artigo
- Discusión
- Revisión actual

##### Procura